# Sainte Tryphine et le Roi Arthur

Sainte Tryphine et le Roi Arthur – Mystère breton en deux Journées et huit Actes zo anv ur pezh-c'hoari brezhonek a oa bet embannet 300 skouerenn anezhañ, an droidigezh c'hallek da-heul, gant Fañch an Uhel e 1863.
Adembannet eo bet gant Charlez Gwennou e 1899 dindan an talbenn Santez Trifina hag ar roue Arzur ha gant Presses Universitaires de Rennes a-gevret gant Terre de Brume e 2002, dindan an talbenn Sainte Tryphine et le roi Arthur (ISBN 978-2-84362-198-7).

## Santez Tryphina hag ar roue Arzhur
### Kent-lavar kenta

Enn hano ann Drindet, Tad, Mab, ha Speret-Glan, Me ho ped, kristenien, da daol evez breman ; Buez santez Trephin, hag he breur Kervoura Hon euz, epad daou zeiz, ar c'hoant da ziskleria.
Er bloaz pemp kant hag eiz, ur prinz vaillant ha fur A oa roue e Breiz, hag e hano Arzur : Oc'h penn ma kommande war ann oll Vretoned, E touge ar gurun enn brô ann Islanted. Ma tibab eur brinsez eveuz ann Hiberny Da veza e bried, da zont gant-han d'he-d'y : Ar verc'h-ma oa iaouank hag euz ar re vrava, Oc'h-penn-se eur santez, he hâno Tryphina. Mes Kervoura, den fall, mar boa war ann douar, A gemer gwarizi ouzh eurusted he c'hoar, Eun trôn hag eur gurun a renk da gaout ive, Hag e speret gant-se na bad na noz na de. Abacarus, roue enn douar ar Soazon A zo klanv da vervel gant lornez ha kountron, Eur verc'h iaouank en deuz, ha n'en deuz nemet hi, Ma sonch Kervoura mont d'ober al lez d'ezhi. [...]

### Pennad kenta
#### ◆ C'hoariel VII

* Pajenn 34
AR SORCEREZ hec'h-unan er c'havarn. Pa zellan barz em skrid, hag em mellezourou, E krenan, hag e verv ar goad em goazioù. Mes n'en deus ket a gâz, ret a vezo goulenn. Mar 'z euz tra infernal, deuz brema d'am c'helenn ! Tolleront in corde infantis stropiom Deuz bremâ d'am zikour, d'euz 'ta, p'am euz ezom. Eun taol kurun. — Dont a ra da gavout Kervoura. Aotrou, gwelet a ran traou hag a zo spontuz ; Ho envel na rin ket, dre ma 'z int re heuzuz. Sonjall enn-ho heb ken a ra d'in saouzani, Mes p'am euz koumanset, eo ret d'in achui. Mont a ra d'he c'havarn, hag e kri : Kounsorted iffernal, laret ar wirione, Ha galloud a ran-me rei zikour d'ar roue ? Ann diaoulou en em ziskouez. [...]

#### ◆ C'hoariel XII

* Pajen 50
AR PAOTR A GAMPR. Deiz mad d'ehoc'h, ma aotrou, gret eo gan-en pep tra. Setu aze ar skrid, rek-se sellit enn-ha ; Ar pez a c'houlennec'h zo gwir, drema welan : Me 'm euz gret ma dever, grit a garit breman. KERVOURA, goude lenn al lizer. Palejarny morghe ! setu ama eun tol ! Mes penaos a rin-me, evit kement-ma oll ? En em droit a goste, ma loskit ma-unan, Rak gant kement-se oll, ezoun terripl e poan. Ar paotr a gampr a ia kuit.

#### ◆ C'hoariel XIII

* Pajen 56
KERVOURA a zigouez. — AR PACH d'ezhan : Aotrou, setu me bet, m'ho deuz lavaret d'in Pa vo achu eno e teuint d'ho servijin. KERVOURA Penaos pa vo achu ? Par le vantre-bie ! Ma na d-an ma-unan brema enn ho bete ? Kollet eo ar bed-ma gant ar seurt canaillez, Ma renker ho fedi pa hon euz brassa prez. Mont a ra da gavout ar vasounerien. Tostait ama, goersed, kontit d'in ho rezon, Terrupl, war a glevan, e komzit difeson ; Me a renk goût brema ha c'houi zo ken hardiz, E-vit stourmi ouz-in, kome en hevelep giz : Penaoz, mipien gisti, ma 'z oc'h ken effrontet Da respont ouzh ma fach er feson ma c'heuz gret ? Ha sonjal a rit-hu e pado ma spered Da c'houzanv insolanz gant ar seurt kokined !
* Pajen 60
KERVOURA a sko gant egile, hag a lavar : Ha te, mab ar goz c'hast, te dremeno perrad, Kerkoulz ha da gonsort, gant ar memes marc'had : Dal eta war da chouk, ar vaz-ma zo pounner. Ha deuz d'am zervicha, enn heur m'az koulenner.

### Eil bennad
#### ◆ C'hoariel II

* Pajenn 110
EIL FORBAN. Na c’houi, kourtizanez, gant ho lapouz bihan, C’houi a zo ur c’hast fall enn servich ar re-mañ ; Foeltret hennez er mor, ïa taoulit-hen prest, Pe ho pezo ive aman ar memes fest. AR VAGEREZ. Allaz ! hennez a ve un torfet re heuzuz, Laza eur c’hrouadur ha n’en d-e ket kabluz ! Ma c’halon baour a zo leun a druez out-han, Ha pa zellan he zremm, oun souezet gant-han.

### Pevare pennad
#### ◆ C'hoariel I

* Pajenn 176
ANN DUKEZ. Ma demezell a gampr, tostaït, deut amañ, Sellit ha livirit ha c’houi anav hou-mañ ? Hervez doare, ema o veachi pell-zo ; He dillad a ziskouez n’ema ket euz ar vrô. ANN DEMEZELL. Eleal, ma itron, souez oun p’he gwelan ; N’e deuz ket ann doare da vout euz ar vrô-mañ. Me ia d’he dihunn, ïa gant oc’h aotre, Evit klevet gant-hi he chanz hag he doare. ANN DUKEZ. It eta goustadik, da c’hout petra laro ; Feson-vad e deveuz, daoust a bez brô ez eo ; Goulennit digant-hi a bez brô eo deuet, Mes komzit gant dousder, gant aoun na ve nec’het. ANN DEMEZELL DA DRYPHYNA. Dihunit, merc’h iaouank, petra rit-hu aze ? N’en d-eo ket mad kousket enn iliz evel-se.

#### ◆ C'hoariel VII

* Pajenn 212
TRYPHINA. Me iello, kredit mad, elec'h ma kommando, Ha gwella ma hellin out-hi me a zento ; Bepred e tle ann den dont da oboïssa D'ann hini hen c'helenn, hag a ro boed d'ezha.

### Eizved pennad
#### ◆ C'hoariel II

* Pajenn 420
TRYPHINA, dierc'hen, dispak he bleo, ha war he daoulin. Pardon a c'houlennan ouz Doue da ghentan ; M'am euz, e gwirionez, offanset nemet-han. Evid-hoc'h, ma fried, ma c'halon hel lavar, N 'e ket em c'hirieghez mar hoc'h eus bet glac'har. Mar n 'e ket bet hon tievel eur baradoz, N 'e ket ma c'harantez ezvezant zo bet kaoz. Mar d-oun bet dibarfed enn holl vertusiou-all, Pardon a c'houlennan, rak n'emeuz gret ken gwall. Adeo ! Arzur, adeo ! hep droulanz e varvan, Ha pa n 'am c'harit mui, petra rinn er bed-man ? Sioulanz eur pennadik. Ar Roue a dro e benn. Ann den a gampr ha kannad Kervoura a zeu gant kerdin.
* Pajenn 422
AR C'HENTA SOUDARD. Ret eo gorren he bleo, hag ho ëren er-fat, Ma kavimp he gouzoug da droc'ha dilikat. Larit adeo d'ar bed, d'ho tud, d'ho mignoned, Rak kalz a zo aman, war ho pouez glac'haret ; Ha sonjit gant preder enn hoc'h heur divezan, Birviken e buez n'ez eot euz al lec'h-ma.

## Notennoù

* ↑ Ar skrid.
* ↑ Wikimammenn
* ↑ Soazon : sic.
* ↑ E kalon ur bugel e kasint ar walenn.